**שם הסטודנטית: עדן שושני
כיתה ב'
נושא הפעילות: פרחי האביב**

**מטרות:
1. התלמידים יחקרו באופן עצמאי על הפרח אותו הם רוצים להעלות ללוח הפדלט.
2. התלמידים יכירו סוגי פרחים שונים שחבריהם לכיתה העלו ללוח הפדלט.
3. התלמידים יתנסו בקריאת קטע מידע על מקור השם אביב וירחיבו את הידע.**

|  |  |
| --- | --- |
| **פעולות הוראה- מה אנחה את התלמידים לעשות** | **שיקול דעת פדגוגי בבחירת הפעילות ודרכי ההוראה.** |
| **פתיחה**התלמידים מתבקשים לראות סרטון בו מופיעים מאפייני האביב ולזהות אותם. על המאפיינים דנו בשיעור קודם לכן.  | פתיחה זו נועדה לחזרה על המאפיינים "שנלמדו" בשיעור. מטרת הפתיחה עם מאפייני האביב הינה לחבר את התלמידים למאפיין – פריחת האביב ולאחר מכן תגיע מטלת הפרחים.  |
| **גוף השיעור** פעילות – התלמידים מתבקשים לחפש פרח הפורח באביב באמצעות האינטרנט, מגדיר פרחים שיש ברשותם בבית, ציור שהם ציירו, תמונה מהאינטרנט או תמונה חיה (במידה ויש תלמידים שיש להם גינה בבית או מסביב לו ויש ביכולתם לצלם) ולהעלות אותו בריבוע חדש בפדלט, לציין את שמו ולצרף תמונה.  | המטרה היא שהתלמידים יוכלו לראות את סוגי הפרחים השונים. על מנת שהתלמידים יוכלו להעלות פרח הפורח באביב הם צריכים לדעת מהם הפרחים ועל כן הם מתבקשים לחפש מידע באינטרנט ובכל מקור מידע אחר בביתם (אפילו לדון על כך עם ההורים). המטרה בהעלאה של הפרח לפדלט היא להיחשף לסוגי הפרחים השונים בעזרת חיפוש ולימוד של התלמידים.  |
| **סיכום השיעור** מי שמסיים להעלות את המטלה עם הפרח יכול להרחיב את הידע. מצורף קטע מידע על מקור השם אביב אותו הם יוכלו לקרוא ולהעשיר את הידע. בנוסף, צורף קישור לאתר בו הם יכולים לקרוא עוד מידע על עונת האביב ועל המאפיינים הנוספים שלא נלמדו בכיתה כמו לדוגמה החרקים ובכך להעשיר את הידע. בתוך האתר ישנה פעילות נוספת של תפזורת ופעילויות נוספות שהם יוכלו לבצע.  | המטרה של העשרה היא לתת לתלמידים עוד מגוון של פעילויות להעשיר את הידע ולהרחיב אותו על הנושא. בנוסף, בתפזורת ישנם פרחים נוספים שהם נחשפים לשמם וצריכים להקיפם ולצבוע על פי צבעו של הפרח. פעילות זו חושפת את התלמידים לעוד סוגי פרחים נוספים ועל מנת לצבוע את שמות הפרחים בתפזורת הם צריכים לדעת את צבעם מה שמביא את התלמידים לבדוק מה צבע הפרח ובכך הם מרחיבים את הידע.  |

* הפעילות כוללת מגוון של פעילויות: צפייה בסרטון, קריאה של קטע מידע, חקירה של פרח והעלאתו ללוח הפדלט, אתר נוסף שבו הם יכולים לקרוא ולבצע פעילויות נוספות. בין הפעילויות באתר יש תפזורת העובדת ומחזקת את מיומנות הקריאה, החיפוש וזיהוי המילה.